VS000733
Datum: 1994-03-16T01:00:00.000+01:00
datum_sodbe_i_stopnje: 1995-12-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 2570000 SIT
opombe: II Ips 4/97. Reviziji obeh pravdnih strank sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Po poklicu opravlja dela kurirja, hišnika, vzdrževalca in kurjača.

## Škodni dogodek

Poškodoval se je v prometni nesreči.

## Poškodba

Prelom leve golenice v višini sklepne špranje, nekaj manjših kostnih fragmentov, projiciranih v isto višino, pod levo pogačico pa tudi prečno potekajočo raztrganino kože in globljih struktur tako, da je bil kolenski sklep odprt in pomaknjen navzgor in udarnine in stisnine prsnega koša.

## Telesne bolečine

750000 SIT Hude trajne 2 dni, srednje hude trajne šest tednov, lahke trajne deset tednov, potem pa še lahke občasne in pojemajoče, ki se bodo pojavljale še trajno tudi po končanem zdravljenju pri napornih fizičnih delih, poklekanju, čepečem delu in podobno.

#### Hospitalizacija

12 dni. Bil je operiran in odpuščen v domačo nego z mavčno oblogo na nogi in bergljami.

#### Rehabilitacija

Fizioterapijo je opravljal 40x.

#### Nevšečnosti med zdravljenjem

Čez mesec dni je bil kolenski sklep še v celoti odebeljen, mavčna obloga odstranjena, še nadalje je moral uporabljati berglje, dobil je kolensko opornico.

## Strah

200000 SIT Tožnik je utrpel po nezgodi kratkotrajen zelo hud strah, po poškodbi dva dni trajajoč hud strah, nato pa srednje hud strah praktično tri mesece, ki je bil vezan na uporabo bergelj pri boleči gibljivosti v levem kolenu.

## Zmanjšanje življenjske aktivnosti

1550000 SIT Razpočna rana kolena z raztrganjem ligamenta patele ter sklepne ovojnice na notranji in zunanji strani sprednjega dela levega kolena je povzročila omejeno kolensko gibljivost z zadebelitvijo (levega) kolena, ta pa zaradi težav pri opravljanju dela s skrčenim kolenom trajno zmanjšanje življenjskih aktivnosti pri takšnem delu. Vendar pa tožnik še vedno zmore opravljati vsa dela, ki jih je opravljal pred poškodbo - le več napora mora vanje vlagati.

## Skaženost

70000 SIT Odebeljenost kolena in do 18 cm dolga podkolenska brazgotina postane v poletnem času vidna okolici.

---

ZOR člen 200, 203